**SZAKDOLGOZATI TÁJÉKOZTATÓ**

**Wesley János Lelkészképző Főiskola**

**Szociális munka szak**

2019/2020. tanév

TARTALOM

I. Bevezető

**I.1. A szakdolgozat célja**

[II. A szakdolgozat elkészítésének rendje 4](#_Toc337049476)

[**II. 1. Témaválasztás, leadás, felmentés** 4](#_Toc337049477)

[**II. 2. A szakdolgozat témavezetése** 4](#_Toc337049478)

[III. 1. A szakdolgozat tartalmi és formai követelményei 6](#_Toc337049479)

[III. 2. A szakdolgozat ajánlott tartalmi és formai jegyei 7](#_Toc337049480)

[IV. A szakdolgozat-bírálat szempontjai 9](#_Toc337049481)

[**IV. 1. Formai és tartalmi követelmények** 9](#_Toc337049482)

[**IV. 2. A dolgozat egyes fejezeteinek bírálata** 9](#_Toc337049483)

[**IV. 3. A szakdolgozat értékelése** 9](#_Toc337049484)

[**IV. 4. A szakdolgozat védése** 10](#_Toc337049485)

[V. Szakdolgozati nyilvántartó lap (minta) 11](#_Toc337049486)

[**Téma, témavezető tanár változtatása** 11](#_Toc337049487)

[VI. Feljegyzések a konzultációkról (minta) 12](#_Toc337049488)

[(fedél minta) 14](#_Toc337049489)

[(belső borító minta) 15](#_Toc337049490)

[VII. Témaajánlatok 16](#_Toc337049491)

**I. Bevezető**

Az általános szociális munkás szak képesítési követelményei alapján készült tanterv előírása szerint a hallgatónak szakdolgozatot kell készítenie a szociális munka, illetve a szociálpolitika tárgyköréből. A szakdolgozat elkészítése, benyújtása és elfogadása a záróvizsgára bocsátás feltétele.

A témaválasztás megkönnyítése érdekében a szak témajegyzéket bocsát a hallgatók rendelkezésére, a szakdolgozat elkészítését pedig a választott témában jártashoz témavezetőt biztosít.

**I.1. A szakdolgozat célja**

1. A képzés során megismert valamely tudományterület bármely, a szociális munka szempontjából releváns problémakörének önálló tudományos igényű feldolgozása révén elősegíteni, hogy a hallgató szakmai tevékenység során fejlessze képességeit, bővítse ismereteit; elsajátítsa a könyvtárhasználat és irodalomkutatás módszereit; szerezzen tapasztalatot tudományos igényű elemzés készítésében; gyakorolja szakmai kérdésekben álláspontjának világos, szabatos, tárgyilagos kifejtését.

2. A szakdolgozatban a hallgató választott témáját saját szakmai tevékenysége, szakirodalmi tájékozottsága, ismeretei alapján önállóan dolgozza fel. A választott témához tartozó alapvető és legújabb szakirodalmi munkákat kell felhasználni.

A részletes és tartalmi követelményeket az alábbi fejezetek tartalmazzák.

## **II. A szakdolgozat elkészítésének rendje**

### **II. 1. Témaválasztás, leadás, felmentés**

1. A hallgató az ötödik félévben köteles a szakdolgozat témáját kiválasztani és a témavezetőt felkérni. Ebben segítséget nyújthat a mellékelt lista.
2. A témavezetővel történt egyeztetés alapján a hallgató a szakdolgozatát más, az ajánlatban nem szereplő témából is készítheti.
3. A témaválasztást **2019. november 29.** napjáig a Tanulmányi Osztályon az erre a célra rendszeresített formanyomtatványon köteles regisztráltatni.
4. A téma vagy a témavezető esetleges változtatásához a hallgatónak be kell szerezni a szakvezető engedélyét, és a módosítást ismételten regisztráltatni kell. Erre legkésőbb a hatodik félévi szorgalmi időszak utolsó napjáig van lehetőség.
5. A témát, a témavezető nevét, az esetleges változtatást, a konzultációk időpontját formanyomtatványon kell vezetni.
6. Az elkészült, a tartalmi és formai követelményeknek megfelelő szakdolgozatot egy keményfedelű kötött és egy anonim (a szakdolgozat-készítő és a konzulens nevét nem tartalmazó), fűzött vagy spirálozott példányban, valamint elektronikus adathordozón kell elkészíteni. A hallgató a keményfedelű példányt a témavezetőnek köteles benyújtani a „Feljegyzések a konzultációkról” formanyomtatvánnyal együtt, aki erről a tényről a formanyomtatvány „átvételi elismervény” részét kitöltve a hallgatónak visszaadja. A hallgató az anonim példányt és az elektronikus adathordozót (pl. CD) a konzulens átvételi elismervényével együtt köteles leadni a Tanulmányi osztályon,
7. ha 2019 decemberében záróvizsgázik: **2019. november 8-ig;**
8. ha 2020 februárjában záróvizsgázik: **2019. december 13-ig;**
9. ha 2020 júniusában záróvizsgázik: **2020. április 17-ig.**
10. A szakdolgozat leadási határidejesemmilyen módon nem hosszabbítható meg. A benyújtási határidő elmulasztása esetén, vagy a témavezető hozzájárulásának hiányában a hallgató az adott záróvizsga-időszakban záróvizsgára nem bocsátható.
11. A témavezető a szakdolgozat kötött példányát és a szöveges témavezetői értékelést (konzulensi véleményt) legkésőbb a kézhezvételtől számított két héten belül köteles eljuttatni a Tanulmányi Hivatalba.
12. A Rektor felmentést adhat a szakdolgozat készítésének kötelezettsége alól azoknak a hallgatóknak, akik az Országos Tudományos Diákköri Konferencián I–III. díjat vagy ennek megfelelő különdíjat nyertek, illetve tudományos folyóiratban első szerzős dolgozatuk jelent meg, vagy azt közlésre elfogadták, és a díjazott előadást vagy a megjelent (közlésre elfogadott dolgozatot) szakdolgozatként benyújtották.
13. A mentesítés iránti kérelmet a hallgatónak a Rektorhoz címezve legkésőbb a záróvizsga időpontjától számított három hónappal korábban kell benyújtani, a dolgozatot pedig attól függően, hogy melyik időpontban kíván záróvizsgát tenni, a szakdolgozat leadási határidejével megegyező időpontig kell leadni a Tanulmányi Hivatalban.

### **II. 2. A szakdolgozat témavezetése**

1. A téma feldolgozását a szak vezetője által megbízott, jellemzően a szakon oktató témavezető segíti. A szakdolgozat a hallgató önálló munkája, a témavezető tanár csak tanácsot ad, véleményt mond, javaslatot tesz. A témavezető tanár segíti a hallgatót a szakdolgozat alapvető részét képező önálló kutatás témaválasztásában, kivitelezésében és megjelenítésében. Nem feladata pl. a nyelvhelyességi és helyesírási hibák kijavítása, a dolgozat szerkezetének, szövegének változtatása.
2. A témavezető feladata a hallgató munkájának figyelemmel kísérése, amelynek keretén belül a témaválasztást követő egy hónapon belül sort kell keríteni az első, a szakdolgozat elkészítése részletes ütemezését megállapító találkozóra. A témaválasztás határnapját követő második hónap végéig a hallgatónak el kell készítenie és írásban leadnia a témavezetőnek a szakdolgozat részletes vázlatát valamint a szakirodalmi listát, és ezeket közösen véglegesíteni kell. A témaválasztás határnapját követő ötödik hónap végéig készíteni és leadni a témavezetőnek és megbeszélni a szakdolgozat egy lényeges (tartalmi) fejezetét.
3. A „szakdolgozati konzultáció” a hatodik félév végén akkor igazolható a konzulens aláírásával a kredit nyilvántartási és értékelési rendszerben, ha a 2. pontban előírt együttműködés megvalósult.
4. A szakdolgozat nyersváltozatát

ha a hallgató 2019 decemberében záróvizsgázik: **2019. október 4-ig;**

ha a hallgató 2020 februárjában záróvizsgázik: **2018. november 8-ig;**

ha a hallgató 2020 júniusában záróvizsgázik: **2020. március 6-ig** kell bemutatni a témavezetőnek,, akinek két héten belül közölni kell a hallgatóval részletes véleményét és változtatási javaslatait.

1. A témavezető bírálatában a fenti szempontokon túl értékeli a hallgató munkáját a szakdolgozat-készítés folyamatában (önállóság, tervezettség, rendszeresség, javaslatok figyelembe vétele stb.).
2. A szakdolgozat előállításával kapcsolatos gépelési, nyomtatási, másolási és egyéb technikai feltételek biztosítása a hallgató feladata.
3. A szakdolgozat végleges formában történő leadása után a témavezetőnek a formanyomtatvány kitöltésével nyilatkoznia kell arról, hogy a szakdolgozat a hallgató önálló munkájának eredménye-e, az elkészült munka megfelel-e a tartalmi és formai követelményeknek, vagyis, hogy a szakdolgozat beadható-e.
4. A témavezetőnek kb. egyoldalas szöveges értékelés kell készíteni, amelynek végén javaslatot tesz egytől ötig terjedő skálán az érdemjegyre.

## **III. 1. A szakdolgozat tartalmi és formai követelményei**

1. A szakdolgozatot magyar nyelven, A/4-es formátumban, gépelt vagy nyomtatott formában, fehér lapokon, 2,5 cm margóbeállítással + 1 cm kötésmargóval, Times New Roman betűtípussal, 12 pontos betűmérettel, 1,5-es sorközzel kell elkészíteni.
2. A dolgozat terjedelme legalább 25 és legfeljebb 60 normál gépelt oldal. Egy normál gépelt oldal 30 sort, soronként 60 leütést jelent. Számítógéppel készült szakdolgozatnál ez minimum 45.000, maximum 108.000 karaktert jelent. A tartalomjegyzék, irodalomjegyzék, képek valamint a főszövegen túli mellékletek a terjedelembe nem számítanak bele. A melléklet terjedelme maximum 60 gépelt oldal lehet.
3. Minden idézet, hivatkozás, ábra, táblázat forrását meg kell jelölni, elemzésük a tudományos munka elengedhetetlen része.
4. Az átvett adatok, vélemények, forrásidézetek csak kivételes esetben haladhatják meg a dolgozat egyharmad részét.
5. A dolgozatot egy kötött, keményfedelű és egy fűzött vagy spirálozott példányban, valamint – az opponens munkájának megkönnyítése érdekében – elektronikus adathordozón is be kell adni.
6. A kötött példány külső (kemény) borítóján a „Szakdolgozat” címet, annak íróját, a leadás évét, a belső címlapon az intézmény és a szak nevét, a dolgozat címét, esetleges alcímét, a szerzőt, a témavezető nevét, a keletkezési évet; a fűzött példányon csak a dolgozat címét kell feltüntetni.
7. A címlapot követően a szakdolgozat tartalomjegyzékét kell szerepeltetni, az egyes fejezetek oldalszámának megjelölésével.

## **III. 2. A szakdolgozat ajánlott tartalmi és formai jegyei**

**Bevezető:** 2-4 oldal

A téma választásának indokai, a szociális munkás szakmát érintő vonatkozásai, illetve szociálpolitikai jelentősége. A problémamegfogalmazás és – amilyen formában és amennyire lehetséges – hipotézisek megfogalmazása.

**Irodalmi áttekintés:** 5-15 oldal

A témával foglalkozó hazai és külföldi szakirodalom jellemzői, a változások irányai. A témával foglalkozó korábbi kutatások fő eredményeinek összefoglalása. A téma elemzéséhez szükséges fogalmi keret bemutatása a szakirodalom alapján. Történeti jellegű dolgozatnál a téma forrásalapjának (levéltári iratok, dokumentumok, statisztikai adatok, korabeli kiadványok stb.) ismertetése.

**A téma részletes kifejtése:** 10-30 oldal

A téma tartalmi sajátosságainak megfelelő tagolásban a témavezető tanárral való konzultáció alapján. A szövegben jegyzetek, hivatkozások révén legyenek megkülönböztethetők az átvett adatok, vélemények a szerző saját adataitól és véleményétől. Kritika nélkül nem szabad átvenni adatokat, állításokat. Az egyszerű tartalmi összefoglalók, kivonatok nem fogadhatók el.

Ide jönnek az alpontok és altémák. Ilyenek:

* a szakdolgozó által alkalmazott vizsgáló módszerek,
* a saját vizsgálatok eredményeinek kifejtése, ábrázolása és összegzése,
* a saját eredmények összevetése az irodalmi adatokkal és a bevezetőben megfogalmazott hipotézisekkel.

**Összegzés:** A kutatómunka eredményeinek összefoglalása. 5-10 oldal

A témával kapcsolatos teendők, az irodalom és a saját vizsgálatok alapján levont következtetések, javaslatok, elsősorban megoldási javaslat; különös tekintettel a szociális munkára.

**Következtetések, kitekintés:** 2-5 oldal

A téma további kutatásának lehetőségei, feladatai. A szerző eredményeinek hasznosítási lehetőségei.

**Irodalomjegyzék:**

Az irodalom felsorolása dolgozat végén alfabetikus rendben, a szakirodalmi közlés egyszerűsített szabályai szerint történjék. Társadalomtudományi jellegű szakdolgozatok szakirodalmi jelölése az alábbi példák szerint szabályos:

*1. Könyvek:*

1.1. Önálló alkotások:

Gyurgyák János(1996): Szerkesztők és szerzők kézikönyve Osiris Könyvkiadó, Budapest

1.2. Szerkesztett, többszerzős művek, tanulmánykötetek:

Ferge Zsuzsa – Lévai Katalin (szerk.)(1991): A jóléti állam. T-Twins Kiadó, Budapest

1.3. Gyűjteményes kötetek tanulmányainak megjelölése:

Townsend, Peter(1991): Szegénységelméletek. In Ferge Zsuzsa – Lévai Katalin (szerk.): A jóléti állam. T-Twins Kiadó, Budapest

*2. Folyóiratok cikkei:*

Molnár Margit: Töredékek a szociális gondoskodás ókori történetéből. Esély, 1992. 3. sz. 93-103. p.

*3. Egyéb művek:*

Kiss Mária(1996): Szociális munka idősekkel. Szakdolgozat SZOTE FK. Szeged,

*4. Jogszabályok:*

a szociális ellátásról és a szociális igazgatásról szóló 1993. évi III. törvény

a felsőfokú szociális alapképzési szakok képesítési követelményekről szóló 6/199. (I.18.) Korm. rendelet

a személyes gondoskodást végző személyek továbbképzéséről és a szociális szakvizsgáról szóló 9/2000. (VIII.4.) SzCsM rendelet

*5. Internetes információk:*

[www.iassw.org](http://www.iassw.org).

Külföldi szerzők nevének írása az irodalomjegyzékben: Weber, Max: Gazdaság és társadalom..., szövegben természetesen Max Weber!

Ha a dolgozat jellege megkívánja, a szakdolgozó más irodalmi jelöléseket is alkalmazhat, de egy dolgozaton belül követelmény az egységes jelölés.

**Ábrák, táblázatok:** a szöveg közé írhatók, de lehet külön lapon a megfelelő oldal után fűzni. Az ábráknak és a táblázatoknak sorszámot és címet kell adni, forrását megjelölni.

**Idézetek, hivatkozások:** A hivatkozás lehet a dolgozat szövegében (például: Ferge Zs. 1991 19. p.) vagy lábjegyzetben (pl.: Ferge Zsuzsa – Lévai Katalin /szerk.:/ A jóléti állam. Budapest, 1991, T-Twins Kiadó. 191.old.

A szószerinti idézeteket mindig idézőjelbe kell tenni, és pontosan megjelölni oldalszám szerint a forrást. A nem szó szerinti átvételeket, tartalmi hivatkozásokat is fel kell tüntetni. Tantárgyi előadásokat, konferenciák szóban elhangzó anyagait csak akkor idézzük, ha van hozzáférhető írásos változata is. Kerüljük a tudományos evidenciák, általánosságok idézését, kivéve, ha ezek vizsgálata, kritikája a dolgozat tárgya.

**Mellékletek:** A szakdolgozat végére kerülhet egybekötött, illetve egybefűzött formában, de közölni lehet digitális adathordozón is. Utóbbi esetben a szakdolgozat utolsó oldalán az adathordozón lévő mellékleteket fel kell sorolni.

A dolgozat stílusa feleljen meg a tudományos értekező próza követelményeinek.

Törekedjünk a tárgyilagos, szabatos, világos fogalmazásra. Kerüljük a túlzottan személyes jellegű, érzelgős, szóvirágokkal teli stílust.

A szerkesztéshez, a formai kérdések megválaszolásához segítséget nyújthat **Gyurgyák János „Szerkesztők és szerzők könyve”** című hiánypótló műve.

## **IV. A szakdolgozat-bírálat szempontjai**

A szakdolgozatot témavezető és a szak vezetője által felkért bíráló (opponens) értékeli. Az bíráló véleményét anonim (a szerző és a témavezető nevét nem tartalmazó) szakdolgozatról készíti. A bíráló köteles a szakdolgozat kézhezvételét követő 21 napon belül a szakdolgozatot a bírálattal együtt a Tanulmányi Hivatalnak megküldeni. A bíráló kérésére a szakdolgozatban nem szereplő, de a bírálat szempontjából lényeges, a szakdolgozatot megalapozó dokumentumokat (pl. interjúk) is meg kell küldeni.

A bíráló az alábbi szempontok figyelembevételével készít értékelést a szakdolgozatról:

### **IV. 1. Formai és tartalmi követelmények**

1. A szakdolgozatot magyar nyelven, A/4-es formátumban gépelt vagy nyomtatott formában, fehér lapokon, 2,5 cm margóbeállítással + 1 cm kötésmargóval, Times New Roman betűtípussal, 12 pontos betűmérettel, 1,5-es sorközzel kell benyújtani. A dolgozat terjedelme legalább 25 és legfeljebb 60 normál gépelt oldal. Számítógépen a terjedelem 45.000–108.000 karakter. A terjedelembe az ábrák, képek, irodalomjegyzék, mellékletek nem számítanak bele.
2. Minden ábra, táblázat forrását meg kell jelölni, az átvett adatok, vélemények, forrásidézetek csak kivételes esetben haladhatják meg a dolgozat egyharmad részét.

### **IV. 2. A dolgozat egyes fejezeteinek bírálata**

* empirikus munkáknál: bevezetés, célkitűzések, irodalmi előzmények, az alkalmazott vizsgálati módszerek leírása, eredmények és elemzés, kísérleti rész, összefoglalás;
* irodalmi munkáknál: bevezetés, irodalmi adatok áttekintése, összefoglalás, következtetések.

Empirikus munkáknál a bíráló röviden összegezze a felhasznált módszereket, azok nehézségi fokát, továbbá értékelje az elért eredményeket, a kidolgozás mélységét és alaposságát.

Az irodalmi munkáknál a bíráló értékelje, hogy az adott témát rendszerező, szintetikus módon, eredeti közlemények alapján dolgozta-e fel a jelölt. Az egy-két könyv fejezeteinek összeollózásán alapuló szakdolgozat nem fogadható el.

A szakdolgozat egyes fejezetei a téma jellegének megfelelően arányosak és jól tagoltak legyenek. A szakdolgozat stílusa legyen tárgyilagos, gördülékeny, fogalmazása világos és nyelvileg helyes. A szöveg feleljen meg az érvényes helyesírási szabályoknak.

A szakdolgozat irodalomjegyzékében az irodalom megadása egységes legyen, és feleljen meg az adott tématerületen elfogadott és alkalmazott szokásoknak.

A bíráló egyoldalas szöveges értékelésében mondjon véleményt arról, hogy a szakdolgozat mennyiben felel meg az előzőekben ismertetett elvárásoknak. Minősítse a dolgozatot formai és tartalmi szempontok figyelembevételével, értékelje a szakdolgozatot érdemjeggyel, egytől ötig terjedő skálán, és tegyen javaslatot a védésen tisztázandó kérdésekre.

### 

### **IV. 3. A szakdolgozat értékelése**

* Az elkészült szakdolgozatot a témavezető és a felkért bíráló a megadott szempontok alapján bírálja el, egyoldalas szöveges véleményt készít, és érdemjeggyel értékel.
* A témavezető és a bíráló véleményének jelentős (háromfokozatú) eltérése esetén, illetve ha valamelyik értékelés elégtelen (1), a Tanulmány Hivatal a szak vezetője által kijelölt harmadik bírálót is felkér.
* Amennyiben mindkét bíráló elégtelenre értékeli a szakdolgozatot, a hallgató záróvizsgára nem bocsátható.
* A szöveges bírálatból a Tanulmányi Hivatal köteles egy példányt legalább egy héttel a záróvizsga előtt a hallgató rendelkezésére bocsátani a bíráló nevének közlése nélkül.

### **IV. 4. A szakdolgozat védése**

1. A szakdolgozat szóbeli védése a záróvizsga bizottság előtt történik. A védés során az opponensi kérdéseket megválaszoló, rövid kézzel írott vázlat használható.
2. A hallgató a szakdolgozat szóbeli védésekor röviden ismerteti kitűzött célját, eredményeit. Kifejti írásának a szociális munka szempontjából releváns mondanivalóját és reagál az opponens véleményében megfogalmazottakra. A bizottság a szakdolgozat, a témavezető tanár és az opponens szakember véleménye, valamint a szóbeli védés alapján állapítja meg a szakdolgozat végleges érdemjegyét.
3. A végleges érdemjegyet a záróvizsga bizottság határozza meg.
4. A sikeres védést követően a szakdolgozat kötött példánya (és amennyiben van, elektronikusan rögzített formája) a Főiskola könyvtárába kerül, szakdolgozat véleményezésére készített anonim példányt a hallgató visszakapja.

A tájékoztatóban nem említett kérdésekben a WJLF Tanulmányi és Vizsgaszabályzatának előírásai érvényesek.

## **V. Szakdolgozati nyilvántartó lap (minta)**

**A szakdolgozat készítője:**

**A szakdolgozati téma sorszáma a témaajánlatban:**

**A szakdolgozat tervezett témája:**

**A témavezető neve:**

A témavezető címe:  
A témavezető telefonszáma:

A témaválasztás időpontja:

A témaválasztás elfogadásának időpontja és a témavezető aláírása:

### **Téma, témavezető tanár változtatása**

**A szakdolgozat változtatott témája:**

**Az új témavezető neve:**

A témavezető címe:  
A témavezető telefonszáma:

A témaválasztás időpontja:

A témaválasztás elfogadásának időpontja és a témavezető aláírása:

Budapest, 20

## **VI. Feljegyzések a konzultációkról (minta)**

**Hallgató neve**:……………………………………………………

|  |  |
| --- | --- |
| **A konzultáció időpontjai** | **Emlékeztető feljegyzések,**  **javaslatok az elvégzendő feladatokra** |
|  |  |

A szakdolgozat beadható – nem beadható\*

201……………………………….. ……….…………………………..

témavezető tanár

**\* a kívánt rész aláhúzandó!**

**ÁTVÉTELI ELISMERVÉNY**

Alulírott …………………………………………… témavezető oktató igazolom, hogy a mai napon ………………….……………………………………………...... szakdolgozatának egy kötött példányát átvettem.

201……………………………….. ……….…………………………..

témavezető tanár

## **(fedél minta)**

**SZAKDOLGOZAT**

Kis Virág

évszám

## **(belső borító minta)**

Wesley János Lelkészképző Főiskola

Szociális munka tanszék

Szakdolgozat címe  
alcíme (ha van)

Témavezető: Kis Virág

Major Anna évszám

## **VII. Témaajánlatok**

A szakdolgozat témája lehet bármely, a hallgató által választott téma a szociális munka és szociálpolitika tárgyköréből. Az alábbiak témaajánlatot jelentenek (ajánlott konzulenssel), a témaválasztás megkönnyítése érdekében. Felhívjuk még a figyelmet arra, hogy a témamegjelölés nem azonos a szakdolgozat címével, amelyet csak később kell pontosan megfogalmazni.

|  |  |  |
| --- | --- | --- |
| jog | cs | 1. Családi és polgári viszonyokat érintő jogi témakörök: családjog, házassági vagyonjog, házasság felbontása, gyermekelhelyezés, gyermektartás, lakáshasználat, kiskorú gyermek családjogi helyzete, örökbefogadás, birtokháborítás, öröklés, stb. (Balás István) |
| jog | disz | 1. A diszkrimináció tilalmának érvényesülése a magyar szabályozásban. (Mink Júlia) 2. A kínzás, az embertelen, megalázó bánásmód tilalma. (Mink Júlia) |
| jog | drog | 1. Drog témaköre jogi szempontból. (Balás István) |
| jog | ell | 1. A szociális jog kikényszeríthetősége, jogi garanciák témaköre. (Walkené dr. Galambos Erzsébet, Kiss Györgyi) |
| jog | érték | 1. Erőszak a családban: az állam mögöttes felelőssége. (Mink Júlia) |
| jog | gyv | 1. Örökbefogadás problémái. (Radoszáv Miklós) |
| jog, ti | disz | 1. A koldulás jogi és társadalmi megítélése. (Nagy Janka Teodóra) |
| pszich |  | 1. Szociálpszichológia témaköre. (Kovács Éva) |
| pszich | civil | 1. Önsegítő csoportok helyi közösségekben. (Takács Péter) |
| pszich | érték | 1. Normák, szerepek előítéletek, kezelési lehetőségek. (Kovács Éva, Takács Péter) |
| pszich | h | 1. Hogyan vélekednek a hajléktalansághoz vezető okokról különböző életkorú, nemű, státuszú, szociális hátterű emberek? (Kreácsik Judit) |
| pszich | ifj | 1. Különböző szociális hátterű serdülők jövőképének összehasonlító vizsgálata. (Kreácsik Judit) |
| pszich | ifj | 1. A(z eltérő) szocializáció és a beavatkozási lehetőségek bemutatása állami gondoskodásban és családban élő gyermekek összehasonlító elemzésével. (Kreácsik Judit) |
| sw | bünt | 1. Büntetés-végrehajtás és szociális munka. (Katona Csilla) |
| sw | case | 1. A szakmai kompetencia határai és az együttműködés problémái a szociális esetmunkában. (Falvai Rita, Donkó Erzsébet, Farkas Magdolna) |
| sw | cs | 1. Családokkal végzett szociális munka témaköre. (Morvainé Nagy Mária, Gallusné Szabó Edit) |
| sw | csop | 1. A csoport szociális munka kiaknázatlan lehetőségei. (Kovács Éva) |
| sw | csop | 1. Szociális munka csoportokkal: egy csoportfolyamat tartalmi és csoportdinamikai elemzése. (Kovács Éva, Papp Ákos) |
| sw | drog | 1. Drogprevenció, addiktológiai témakör. (Borbély-Pecze Mariann, Csorba József) |
| sw | elm | 1. A szociális munka elméletének gyakorlati megvalósulása. (Donkó Erzsébet, Udvari Kerstin) |
| sw | elm | 1. A szociális munka elméleti megközelítései, dilemmái. (Donkó Erzsébet, Udvari Kerstin) |
| sw | érték | 1. Érték, norma, előítélet a dokumentumfilm eszközeivel. (Moldova Ágnes) |
| sw | érték | 1. Etikai dilemmák a szociális munkában. (Donkó Erzsébet, Bagdi Timea, Falvai Rita) |
| sw | érték | 1. Kiégés jelensége a segítő szakmában. (Donkó Erzsébet) |
| sw | eü | 1. A szociális munka lehetőségei és tapasztalatai egészségügyi intézményben. (Péterné Molnár Gizella) |
| sw | fogl | 1. Együttműködés a munkaügyi és a szociális szféra között. (Borbély-Pecze Tibor Bors) |
| sw | fogl | 1. Hazai és/vagy uniós foglalkoztatáspolitika. (Pataki Józsefné) |
| sw | fogl | 1. Európai foglalkoztatási stratégia a gyakorlatban. (Borbély-Pecze Tibor Bors) |
| sw | fogl | 1. Szociális munkás és munkatanácsadó kompetenciájának összehasonlítása. (Borbély-Pecze Tibor Bors) |
| sw | fogy | 1. A szociális munka helye és szerepe a fogyatékos személyek gondozásában, segítésében. (Kemény Ferenc, Nemes Judit, Pataki Józsefné) |
| sw | fogy | 1. Fogyatékosok társadalmi/családi integrációja, saját erőforrásaik felhasználása (Kemény Ferenc, Nemes Judit, Falvai Rita) 2. Humanizációs törekvések, szociális munka lehetőségek a fogyatékos emberek intézményeiben. (Kemény Ferenc, Falvai Rita, Molnár István János) |
| sw | gy | 1. A hallgatói gyakorlat szerepe a szociális munkássá válás folyamatában. (Donkó Erzsébet, Becseiné dr. Kiss Erzsébet) |
| sw | gyász | 1. A szociális munkás beavatkozási kompetenciája gyógyíthatatlan betegség, halál és gyász esetén. (Szilárd József) |
| sw | gyv | 1. A nevelőszülőség dilemmái. (Morvainé Nagy Mária) |
| sw | gyv | 1. A szociális munkás segítségnyújtásának lehetőségei átmeneti és tartós gondozásba kerülő gyermekek és fiatalok eseteiben. (Radoszáv Miklós) |
| sw | gyv | 1. A gyermekjóléti szolgálatok feladatai és működési dilemmái (Szabóné Bánfalvi Katalin, Takács Imre) |
| sw | gyv | 1. Változások, kihívások a gyermekvédelemben. (Morvainé Nagy Mária, Tolácziné Varga Zsuzsanna) |
| sw | h | 1. A hajléktalanná válás – szociális munka hajléktalanokkal. (Udvari Kerstin, Bagdi Tímea, Farkas Barnabás) |
| sw | h | 1. Hajléktalan családok – szociális munka hajléktalanokkal. (Zombai Tamás, Bagdi Tímea) |
| sw | h | 1. A hajléktalan emberek egészségügyi helyzete Magyarországon. (Papp Ákos) |
| sw | hh | 1. Szociális munka veszélyeztetett gyermekekkel és családjaikkal. (Szabóné Bánfalvi Katalin) |
| sw | hit | 1. Egyház és szociális munka (Iványi Gábor) |
| sw | idős | 1. Az előgondozás és igénybevételi eljárás folyamata. (Harmatos Ibolya, Csoó Lászlóné, Juhász Ildikó) |
| sw | idős | 1. Rehabilitáció időskorban, rehabilitációs foglalkoztatás az idősellátó intézményekben. (Csoó Lászlóné, Csolti Ildikó, Harmatos Ibolya, Juhász Ildikó) |
| szpol |  | 1. Szociálpolitika témaköre. (Udvari Kerstin, Nemes Judit) |
| szpol | civil | 1. A civilszervezetek helye és szerepe a szociális szolgáltatásokban. (Nemes Judit) |
| szpol | civil | 1. Civil társadalommal kapcsolatos témák; civil szerveződések elősegítése egy helységben. (Liling Tamás) |
| szpol | dzs | 1. Szociális menedzsment témaköre. (Kiss Györgyi) |
| szpol | eu | 1. Az EU országai szociálpolitikájának összehasonlító elemzése. 2. Egy EU-tagország szociálpolitikájának jellemzése. (Udvari Kerstin, Nemes Judit) |
| szpol | eu | 1. A magyar munkavállalók lehetőségei a csatlakozást követően a közösség munkaerőpiacán. (Udvarvölgyi Zsolt) |
| szpol | fejl | 1. Új utak, új szolgáltatások a szociális ellátásokban. (Kiss Györgyi, Harmatos Ibolya) |
| szpol | fogy | 1. Családban élő fogyatékosok életminősége. (Kemény Ferenc, Nemes Judit) |
| szpol | glob | 1. Modernizáció, globalizáció, a globalizáció hatása a szociális munkára. (Udvari Kerstin, Nemes Judit) |
| szpol | gyejo | 1. Gyermekjóléti szolgálatok célkitűzései, feladatai és lehetőségei (Szabóné Bánfalvi Katalin, Takács Imre) |
| szpol | gyv | 1. A gyermekvédelem helyzete Magyarországon. (Tolácziné Varga Zsuzsanna, Morvainé Nagy Mária) |
| szpol | h | 1. A hajléktalanellátás kialakulása és jellemzése egy adott régióban. (Zombai Tamás, Bagdi Tímea, Farkas Barnabás) |
| szpol | h | 1. A hajléktalan rehabilitáció helyzete Magyarországon. (Zombai Tamás) |
| szpol | h | 1. A hajléktalanságból kivezető utak. (Udvari Kerstin, Zombai Tamás, Bagdi Tímea) |
| szpol | helyi | 1. A helyi társadalom (a helyi hatalom) és a helyi szociálpolitika viszonyának szociológiai elemzése egy településen. 2. A szociális problémák megjelenésének és kezelésének sajátosságai egy helyi társadalom (település) közegében. (Dr. Bánlaky Pál, Nemes Judit) |
| szpol | idős | 1. A szükségletek szerinti gondozás megvalósulása az idősgondozásban (Harmatos Ibolya, Kiss Györgyi, Nemes Judit) |
| szpol | idős | 1. Az idősek ellátórendszere, annak felépítése, szerepe a mai magyar szociális ellátásban. (Nemes Judit, Kiss Györgyi, Juhász Ildikó) |
| szpol, jog | ell | 1. A szolgáltató és szükségletkielégítő szociális igazgatás és lehetséges továbbfejlesztése. (Walkené dr. Galambos Erzsébet, Nemes Judit) |
| ti | c | 1. A cigánysággal kapcsolatos előítéletek alakulása – elsősorban egy településen, vagy más kisebb közösségben végzett empirikus munka alapján. (Bánlaky Pál) |
| ti | c | 1. A magyarországi cigányok életkörülményeinek, megélhetési stratégiáinak alakulása – elsősorban egy kisebb településen vagy más kisebb közösségben végzett empirikus munka alapján. (Bánlaky Pál) |
| ti | cs | 1. A családokat segítő szociális ellátórendszerek sajátosságai. (Kovács Éva) |
| ti | cs | 1. A családszerkezet és/vagy a családi szerepek alakulása a társadalmi változások hatására. (Bánlaky Pál, Kovács Éva) |
| ti | cs | 1. Konfliktusok, azok kezelése a családban, konfliktuskezelő stratégiák. (Bánlaky Pál) |
| ti | cs | 1. Családi életútinterjúk és szociális beavatkozás. (Bánlaky Pál, Csolti Ildikó) |
| ti | érték | 1. A többoldalú előítéletek, megjelenési formák és lehetséges kezelésük egy településen. (Bánlaky Pál) |
| ti | érték | 1. A többségi és a kisebbségi társadalom találkozása a segítő kapcsolatban. (Bánlaky Pál, Liling Tamás) |

|  |  |  |
| --- | --- | --- |
| pszich | ifj | 1. A szociális helyzet hatása a szocializációra és a beavatkozási lehetőségek bemutatása. (Kovács Éva, Becseiné dr. Kiss Erzsébet) |
| ti | ifj | 1. Fiatalok életesélyeinek különbözősége a társadalmi helyzet függvényében. (Kabai Imre) |
| jog | ig | 1. A szociális igazgatás feladat- és hatásköre és gyakorlati tapasztalatai települési önkormányzatoknál. (Walkené dr. Galambos Erzsébet) |
| sw, eü | integ | 1. Egészségügyi szakemberekkel való együttműködés tapasztalatai és lehetőségei (Bartusné Szabó Eleonóra, Sánta Erzsébet) |
| szpol | integ | 1. A szociális ellátások integrálása. (Harmatos Ibolya, Kiss Györgyi) |
| sw | inter | 1. Az interprofesszionális munka – a szociális munka és más segítő hivatások kapcsolata. (Bagdi Timea, Nemes Judit) |
| sw | isw | 1. Az iskolai szociális munka és a prevenció kapcsolata. (Máté Zsolt) |
| sw | isw | 1. Az iskolai szociális munka specifikumai, beavatkozási területei. (Máté Zsolt) |
| szpol | jog | 1. Ellátottjogi témakör (Kiss Györgyi) |
| ti | kegy | 1. A kegyeleti szociális munka. (Szilárd József) |
| szpol | kép | 1. A (felsőfokú és/vagy középfokú) szociális képzés története Magyarországon. (Szilárd József) |
| sw | kézm | 1. A kézművesség szerepe a (rehabilitációs) foglalkoztatásban (Granasztói Szilvia, Sári Adél, Csiki Lóránt) |
| sw | konfl | 1. A konfliktuskezelés lehetőségei a szociális munkában. (Farkas Magdolna, Nemes Ágnes) |
| sw | kór | 1. A kórházi betegek szociális gondjai, megoldásuk lehetséges módszerei. (Bartusné Szabó Eleonóra) |
| sw | köz | 1. Közösségfejlesztés témaköre. (Bagdi Tímea, Kocsis Erzsébet, Liling Tamás) 2. A közösségi szociális munka értékei, módszerei. (Bagdi Tímea, Kocsis Erzsébet) |
| sw | köz | 1. A közösségi szociális munka jelentősége, speciális területei, szomszédsági munka. (Bagdi Tímea, Kocsis Erzsébet) |
| sw | köz | 1. Egy közösségépítő szociális projekt komplex bemutatása és értékelése. (Bagdi Tímea, Kocsis Erzsébet) |
| sw | krízis | 1. A szociális munkás kompetenciája családi és válási krízis esetén. (dr. Tari Mária, Gallusné Szabó Edit) |
| sw | krízis | 1. A szociális munkás szerepe és beavatkozási lehetőségei gyermekkori és serdülőkori krízisek (iskolafóbia, teljesítmény- és autoritáskrízis) esetén. (dr. Tari Mária) |
| szpol | lak | 1. Lakhatás, lakásfenntartás, adósságkezelés egy adott településen. (Nemes Judit) |
| jog | men | 1. A Magyarországon tartózkodó speciális jogállású külföldiek jogi, társadalmi és gazdasági beilleszkedése. (Balás István) |
| sw | ment | 1. A mentálhigiénés szemléletű szociális munka – egy eset többszintű megközelítése. (Becseiné dr. Kiss Erzsébet, Farkas Magdolna) |
| sw | minő | 1. A minőségfejlesztés gyakorlata a szociális szolgáltatásokban és a szociális igazgatásban. (Harmatos Ibolya, Sulyokné Baranyi Erzsébet) |
| ti | mn | 1. A munkanélküliség társadalmi okai és következményei, a munkanélküliség kezelésének korszerű programjai. (Borbély-Pecze Tibor Bors, Nemes Judit) |

|  |  |  |
| --- | --- | --- |
| sw | mód | 1. Szociális munka módszertanának témaköre (pl. egy módszer elemzése, gyakorlati megvalósulása, dilemmái). (Udvari Kerstin) |
| ti | mód | 1. A szociogram és a szociális atom módszerének alkalmazása nehéz élethelyzetben lévők (munkanélküliek, hajléktalanok) természetes támogató hálózatának feltérképezésében. (Szabóné Bánfalvi Katalin) |
| ti | mód | 1. Szociális munkások pályaíve (nyomonkövetéses vizsgálat alapján). (Kabai Imre) |
| ti | mód | 1. Valamely klienscsoporttal kapcsolatos attitűdvizsgálat egy választott alpopuláció körében. A vizsgált attitűd hatása a szociális ellátásra. (Borbély-Pecze Mariann) |
| jog, szpol | őr | 1. A rendőrség viszonya a szociális problémakezeléshez. (Balás István) |
| szpol | pártf | 1. A pártfogói felügyelet témaköre. (Molnár Hedvig) |
| sw | ped | 1. A szociális munka és a pedagógus munkájának találkozási pontjai. (Farkas Magdolna) |
| sw | ped | 1. A szociális munkás lehetőségei a hátrányos helyzetű tanulókkal való foglalkozásban. (Farkas Magdolna) |
| sw | prost | 1. Prostitució és szociális munka. (Forrai Judit, Lőrinc Norbert, Máté Zsolt) |
| jog | pszich | 1. Pszichiátriai betegek alapvető jogainak védelme Magyarországon. (Mink Júlia) |
| sw | pszich | 1. Pszichiátriai betegekkel kapcsolatos szociális munka. (Tari Mária, Csorba József) |
| sw | seg | 1. A jövőkép és a célok szerepe a segítő munkában. (Farkas Magdolna, Kovács Éva) |
| sw | seg | 1. A segítő szakember személyes integritása és szakmai hatékonysága közötti összefüggés (Donkó Erzsébet) |
| sw, pszich | seg | 1. A segítő beszélgetés helye az esetkezelésben. (Farkas Magdolna, Falvai Rita) |
| sw, pszich | seg | 1. A segítő kapcsolat természete a szociális munkában. (Takács Péter) |
| sw | sv | 1. A szupervízió jelentősége a szociális munkában. (Donkó Erzsébet, Orosz Zsuzsanna) |
| ti | sw | 1. Szociális kérdések társadalomtörténeti megközelítésben. (Galambos Sándor, Zombai Tamás) |
| ti | sw | 1. Társadalmi traumák következményeinek megjelenése a szociális munkában. (Zombai Tamás) |
| szpol | szeg | 1. A szegénység jellemzőinek és szociálpolitikai válaszok átalakulási folyamata a mai Magyarországon. (Nemes Judit) |
| sw | szenv | 1. Szevedélybetegekkel kapcsolatos szociális munka. (Funk Sándor, Csorba József, Borbély-Pecze Mariann) |
| sw | szenv | 1. Függőségek kezelésére szolgáló intézmények bemutatása. A szociális munkás lehetséges szerepei az addikciók kezelésében. (Borbély-Pecze Mariann) |
| szpol | szüks | 1. A kliens rászorultságának vizsgálata a szociális szolgáltatásra és a szükségletfelmérés. (Donkó Erzsébet, Harmatos Ibolya, Kiss Györgyi) |
| sw | usw | 1. Utcai szociális munka. (Donkó Erzsébet, Lőrinc Norbert) |